
Vadovaudamasis Lietuvos Respublikos geriamojo vandens įstatymo 5 straipsnio 2 dalimi:
. Tvirtinu Geriamojo vandens saugos išlygų taikymo tvarkos aprašą (pridedama).
. Pavedu įsakymo vykdymą kontroliuoti viceministrui pagal veiklos sritį.

 SKYRIUS


. Geriamojo vandens saugos išlygų taikymo tvarkos aprašas (toliau – Aprašas) reglamentuoja Lietuvos Respublikos geriamojo vandens įstatymo (toliau – Įstatymas) 5 straipsnyje nurodytų geriamojo vandens saugos išlygų (toliau – išlygos) taikymo, leidimų taikyti išlygas (toliau – Leidimas) išdavimo, išlygų taikymo rodiklių (toliau – rodikliai) ribinių verčių viršijimo  potencialaus pavojaus žmonių sveikatai vertinimo, išlygų duomenų tvarkymo ir jų teikimo suinteresuotiems asmenims tvarką.
. Apraše vartojamos sąvokos suprantamos taip, kaip jos apibrėžtos Įstatyme ir jo 2 straipsnio 11 dalyje nurodytuose teisės aktuose.
. Išlygas taiko Įstatymo 1 straipsnio 1 dalyje nustatyti tiekėjai (toliau – Tiekėjai), gavę Nacionalinio visuomenės sveikatos centro prie Sveikatos apsaugos ministerijos (toliau – Centras) Leidimą.
. Savivaldybių vykdomosios institucijos pagal Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 2 dalyje nustatytą kompetenciją prižiūri, kaip Tiekėjai taiko Leidimuose nurodytas taisomąsias priemones savivaldybės teritorijoje.
. Savivaldybių vykdomosios institucijos, Tiekėjai, Centras, kiti asmenys ir institucijos, atlikdami šiame Apraše nurodytus veiksmus, deda visas pastangas tinkamam bendradarbiavimui (įskaitant veiksmų atlikimą per trumpesnius negu šiame Apraše nurodytus terminus) užtikrinti, kad būtų pasiektas pagrindinis tikslas – apsaugoti žmonių sveikatą nuo neigiamo poveikio, kylančio dėl geriamojo vandens užterštumo, ir kad geriamasis vanduo būtų saugus ir kokybiškas.

 SKYRIUS


. Tiekėjas, siekdamas gauti leidimą taikyti išlygą, įvertina, ar yra bent viena Įstatymo 5 straipsnio 1 dalyje numatyta sąlyga.
. Įvertinęs, kad yra Įstatymo 5 straipsnio 1 dalyje numatyta sąlyga taikyti išlygą, Tiekėjas:
. parengia taisomųjų veiksmų planą, jame numatytų priemonių vykdymo kontrolės tvarką ir priemonių finansavimo planą;
. surenka ir išanalizuoja rodiklio ankstesnių tyrimų duomenis, kurių pagrindu, atsižvelgdamas į rodiklio kintamumo ribas ir kitimo tendencijas, parengia rodiklio vertės prognozę bei rodiklio stebėsenos planą;
. išlygos taikymo laikotarpiui parengia gyventojų, įstaigų, ūkio subjektų informavimo planą, nurodydamas informavimo būdus ir dažnumą; parengia rekomendacijas gyventojams, įstaigoms ir ūkio subjektams rodiklio potencialaus pavojaus žmonių sveikatai prevencijos klausimais ir suplanuoja jų teikimo būdus ir dažnumą.
. Atlikęs Aprašo 7 punkte nurodytus veiksmus, Tiekėjas pateikia Centrui prašymą leisti taikyti išlygą, nurodydamas konkrečią Įstatymo 5 straipsnio 1 dalyje numatytą sąlygą, rodiklio vertę ir numatomą išlygos taikymo terminą, bei prideda dokumentus, nurodytus šio Aprašo 1 priede.
. Gavęs Tiekėjo prašymą, Centras per 3 (tris) darbo dienas įvertina, ar pateikti visi dokumentai ir informacija, nurodyta šio Aprašo 1 priede. Nustačius, kad pateikti ne visi dokumentai arba jie netinkamai įforminti, Centras per 3 (tris) darbo dienas informuoja Tiekėją, nurodydamas trūkumus, ir nustato 5 (penkių) darbo dienų terminą trūkumams pašalinti. Tiekėjui nurodytu terminu neištaisius trūkumų, Centras per 2 (dvi) darbo dienas informuoja Tiekėją apie prašymo atmetimą ir nurodo atmetimo priežastis.
. Nustatęs, kad gauti visi šio Aprašo 1 priede nurodyti dokumentai ir informacija, Centras per 2 (dvi) darbo dienas įvertina, ar Tiekėjo pateikti dokumentai įrodo, kad yra Įstatymo  5 straipsnio 1 dalyje numatyta sąlyga išlygai taikyti. Nustačius, kad nėra pakankamai įrodymų ir (arba) pagrindo taikyti išlygą, Centras per 3 (tris) darbo dienas informuoja Tiekėją apie atsisakymą išduoti Leidimą, nurodydamas atsisakymo motyvus.
. Nustatęs, kad Tiekėjo pateikti dokumentai ir informacija įrodo, kad yra Įstatymo 5 straipsnio 1 dalyje numatyta sąlyga išlygai taikyti, Centras, vadovaudamasis atsargumo principu ir ypač pažeidžiamų visuomenės grupių sveikatos apsaugos interesais, per 15 (penkiolika) darbo dienų įvertina, ar geriamasis vanduo su Tiekėjo prašyme nurodyta rodiklio verte per tame prašyme nurodytą  išlygos taikymo terminą nesukels potencialaus pavojaus žmonių sveikatai. 
. Kai pateiktas prašymas leisti taikyti išlygą antrą kartą, poveikio sveikatai vertinimas apima bendrą abiejų išlygų taikymo laikotarpį atsižvelgiant į didžiausią leistiną rodiklio vertę pirmosios išlygos taikymo metu ir Tiekėjo siūlomą antrosios išlygos taikymo laikotarpiui didžiausią leistiną rodiklio vertę. Šio Aprašo 11 ir šiame punktuose nurodytais atvejais vertindamas potencialų pavojų žmonių sveikatai Centras taiko įrodomosios duomenų galios nustatymo metodą, pagal kurį nustatoma nepageidaujamo poveikio ir veikimo būdo tarpusavio sąsaja, grindžiama biologiniu tikėtinumu pagal dabartines mokslo žinias.
. Nustatęs, kad geriamasis vanduo su Tiekėjo prašyme nurodyta rodiklio verte per  prašyme nurodytą išlygos taikymo terminą sukels pavojų žmonių sveikatai arba jei pagal surinktus ir išanalizuotus medicinos mokslo duomenis arba nesant patikimų duomenų negali padaryti pagrįstos išvados dėl pavojaus žmonių sveikatai, Centras per 3 (tris) darbo dienas informuoja Tiekėją apie atsisakymą išduoti Leidimą, nurodydamas motyvus.
. Nustatęs, kad geriamasis vanduo su Tiekėjo prašyme nurodyta rodiklio verte per  prašyme nurodytą numatomą išlygos taikymo terminą nesukels pavojaus žmonių sveikatai taikant organizacines, technines, informacines gyventojų sveikatos apsaugos priemones, Centras per 5 (penkias) darbo dienas atlieka kitų Tiekėjo kartu su prašymu pateiktų duomenų ir informacijos vertinimą.
. Atlikęs kitų Tiekėjo kartu su prašymu pateiktų dokumentų ir informacijos vertinimą ir nustatęs, kad Tiekėjo numatytos priemonės išlygos taikymo metu nepagrįstos ir (arba) nepakankamos užtikrinti gyventojų sveikatos apsaugą nuo neigiamo poveikio, kylančio dėl geriamojo vandens užterštumo, išlygos taikymo laikotarpiu, Centras per 3 (tris) darbo dienas informuoja Tiekėją apie atsisakymą išduoti Leidimą, nurodydamas motyvus.
. Atlikęs kitų Tiekėjo kartu su prašymu pateiktų dokumentų ir informacijos vertinimą ir nustatęs, kad yra Įstatymo 5 straipsnio 1 dalyje numatyta sąlyga išlygai taikyti, geriamasis vanduo su Tiekėjo prašyme nurodyta rodiklio verte per prašyme nurodytą išlygos taikymo terminą nesukels potencialaus pavojaus žmonių sveikatai, Tiekėjo numatytos taisomosios priemonės išlygos taikymo metu pagrįstos ir pakankamos užtikrinant gyventojų sveikatos apsaugą nuo neigiamo poveikio, kylančio dėl geriamojo vandens užterštumo, išlygos taikymo laikotarpiu bei sumokėta Įstatymo 5 straipsnio 9 dalyje nurodyta valstybės rinkliava, Centras  per 5 (penkias) darbo dienas parengia ir išsiunčia Tiekėjui šio Aprašo 2 priede nustatytos formos Leidimą. Centras apie išduotą Leidimą informuoja savivaldybės, kurios teritorijoje taikoma išlyga pagal išduotą Leidimą, vykdomąją instituciją, Valstybinę maisto ir veterinarijos tarnybą ir paskelbia informaciją apie Leidimo išdavimą Centro interneto svetainėje.

. Tiekėjas, gavęs iš Centro Leidimą, per 5 (penkias) darbo dienas jį viešai paskelbia  atitinkamos teritorijos, kuriai tiekiamas vanduo pagal Leidimą, gyventojams Tiekėjo interneto svetainėje ir (arba) savivaldybės interneto svetainėje.
. Tiekėjas užtikrina, kad išlygos taikymo metu būtų kontroliuojamas taisomųjų priemonių plano vykdymas, siekiant, kad pasibaigus išlygos taikymo laikotarpiui rodiklis neviršytų ribinės vertės bei būtų taikomos kitos priemonės, nurodytos Leidime, apsaugant gyventojų sveikatą išlygos taikymo laikotarpiu, ir kasmet, ne vėliau kaip iki einamųjų metų sausio 31 d., pateikia Centrui ataskaitą apie taisomųjų priemonių plano bei kitų priemonių, nurodytų Leidime, vykdymą per praėjusius kalendorinius metus. Centras ataskaitos duomenis naudoja tik šiame Apraše nurodytoms funkcijoms vykdyti ir duomenų rinkiniui apie Lietuvos Respublikoje taikomas išlygas Įstatymo 5 straipsnio 15 dalyje nurodytoms Europos Sąjungos institucijoms pateikti.
. Nustatęs, kad pirmosios išlygos taikymo metu suplanuotos priemonės gali būti ne iki galo įvykdytos ir dėl to ar dėl kitų priežasčių kilo grėsmė, kad pasibaigus pirmosios išlygos taikymo laikotarpiui rodiklis viršys ribinę vertę, Tiekėjas nedelsdamas, bet ne vėliau kaip prieš 6 (šešis) mėnesius iki pirmosios išlygos taikymo laikotarpio pabaigos, pradeda konsultacijas su Centru dėl galimybės taikyti antrąją išlygą.
. Nustatęs, kad antrosios išlygos taikymo metu suplanuotos priemonės gali būti ne iki galo įvykdytos ir dėl to ar dėl kitų priežasčių kilo grėsmė, kad pasibaigus antrosios išlygos taikymo laikotarpiui rodiklis viršys ribinę vertę, ir atsižvelgdamas į tai, kad pagal šį Aprašą kitas Leidimas negali būti išduotas, Tiekėjas apie tai nedelsdamas informuoja Centrą.
. Centras konsultuoja:
. Tiekėjus ir savivaldybių vykdomąsias institucijas išlygų taikymo klausimais;
. savivaldybės teritorijos, kurioje tiekiamas geriamasis vanduo taikant išlygą, gyventojus, įstaigas ir ūkio subjektus geriamojo vandens su viršijama rodiklio verte poveikio sveikatai ir potencialaus pavojaus sveikatai prevencijos klausimais.

. Tiekėjas, įvertinęs, kad turimomis ar planuojamomis taisomosiomis priemonėmis galima pasiekti, kad rodiklis neviršytų ribinės vertės per ne ilgesnį kaip 30 (trisdešimties) dienų laikotarpį, ir yra Įstatymo 5 straipsnio 12 dalyje nurodytos sąlygos leisti taikyti trumpalaikę (ne ilgiau kaip 30 (trisdešimt) dienų) išlygą, pateikia Centrui prašymą išduoti Leidimą ir kitus šio Aprašo 1 priede nurodytus dokumentus.
. Gavęs prašymą, Centras per ne ilgiau kaip 5 (penkias) darbo dienas įvertina, ar yra Įstatymo 5 straipsnyje nurodytos sąlygos leisti taikyti trumpalaikę išlygą ir, vadovaudamasis šio Aprašo 3 priede pateiktais kriterijais, įvertina konkretaus rodiklio ribinės vertės viršijimo poveikio sveikatai reikšmingumą, patikrina, ar sumokėta valstybės rinkliava už prašymo leisti taikyti trumpalaikę išlygą vertinimą ir Leidimo išdavimą, ir:
. jei konstatuoja, kad rodiklio ribinės vertės viršijimas nereikšmingas ir yra Įstatymo 5 straipsnyje nurodytos sąlygos leisti taikyti trumpalaikę išlygą, išsiunčia Tiekėjui Leidimą; apie išduotą Leidimą informuoja atitinkamą savivaldybės vykdomąją instituciją, Valstybinę maisto ir veterinarijos tarnybą ir paskelbia informaciją apie Leidimo išdavimą Centro interneto svetainėje;  
. jei rodiklio ribinės vertės viršijimas reikšmingas arba jei pagal surinktus ir išanalizuotus medicinos mokslo duomenis ar nesant patikimų duomenų negali padaryti pagrįstos išvados dėl rodiklio ribinės vertės viršijimo reikšmingumo, arba nėra Įstatymo 5 straipsnio 12 dalyje nurodytų sąlygų leisti taikyti trumpalaikę išlygą, arba pateikti ne visi dokumentai arba jie netinkamai įforminti, išsiunčia Tiekėjui atsisakymą išduoti Leidimą, nurodydamas motyvus; 
. prireikus pagal kompetenciją konsultuoja Tiekėjus, savivaldybių vykdomąsias institucijas ir gyventojus viršijamo rodiklio poveikio sveikatai vertinimo ir žalingo poveikio sveikatai prevencijos klausimais.
 SKYRIUS


. Tiekėjas, gavęs Leidimą taikyti trumpalaikę išlygą, ne vėliau kaip per 3 (tris) darbo dienas paskelbia jį viešai Tiekėjo interneto svetainėje ir (arba) savivaldybės interneto svetainėje ir informuoja Centrą apie viešo paskelbimo būdą ir datą. 
. Tiekėjas užtikrina, kad trumpalaikės išlygos taikymo metu būtų kontroliuojama, kaip taikomos turimos ar planuotos taisomosios priemonės siekiant užtikrinti, kad pasibaigus trumpalaikės išlygos taikymo laikotarpiui rodiklis neviršytų ribinės vertės, ir taiko Leidime nurodytas potencialaus pavojaus sveikatai prevencijos priemones.
. Nustatęs, kad trumpalaikės išlygos taikymo metu suplanuotos priemonės gali būti ne iki galo įvykdytos ir dėl to ar dėl kitų priežasčių kilo grėsmė, kad pasibaigus trumpalaikės išlygos taikymo laikotarpiui rodiklis viršys ribinę vertę, ir atsižvelgdamas į tai, kad pagal šį Aprašą kitas Leidimas taikyti trumpalaikę išlygą negali būti išduotas, Tiekėjas apie tai nedelsdamas informuoja Centrą.

. Leidimų taikyti išlygą ir Leidimų taikyti trumpalaikę išlygą duomenys viešai skelbiami tik juos nuasmeninus. 
. Visa gauta Tiekėjo informacija ir dokumentai tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų apsaugą, reikalavimų.
. Kai Tiekėjo pateikti dokumentai ir informacija prieštaringa ar kelia pagrįstų abejonių (keliančiais pagrįstas abejones laikomi Tiekėjo pateikti dokumentai ir informacija, neatitinkantys savivaldybių ar valstybės institucijų viešai paskelbtų oficialių dokumentų ir informacijos), Centras gali atlikti Tiekėjo pateiktos informacijos patikrinimą vietoje. Kai atliekamas patikrinimas, šio Aprašo 10 ir (arba) 13 punkte nurodyta vertinimo trukmė pailginama tiek dienų, kiek reikia patikrinimui atlikti, bet ne ilgiau kaip 5 (penkias) darbo dienas.
. Įstatymo 5 straipsnio 6 dalyje nurodytais atvejais šio Aprašo 11 punkte nurodyta vertinimo trukmė gali būti pailginta; apie tokį vertinimo trukmės pailginimą Centras informuoja Tiekėją ne vėliau kaip per 20 (dvidešimt) darbo dienų nuo prašymo leisti taikyti išlygą gavimo. 
. Gavęs šio Aprašo 20 ir (arba) 26 punkte nurodytą Tiekėjo informaciją, Centras per ne ilgiau kaip 3 (tris) darbo dienas apie tai praneša atitinkamai savivaldybės vykdomajai institucijai ir Valstybinei maisto ir veterinarijos tarnybai.
. Gavęs šio Aprašo 18 punkte nurodytą Tiekėjo ataskaitą, Centras per ne ilgiau kaip 30 (trisdešimt) darbo dienų įvertina, ar pasiekta reikiama taisomųjų priemonių plano vykdymo pažanga ir, jei reikia, pateikia siūlymus šiame Apraše nurodytoms institucijoms ir Tiekėjams dėl veiksmų, kurių būtina imtis siekiant laiku įvykdyti taisomųjų priemonių planą.
. Šiame Apraše nurodyti dokumentai ir informacija teikiami elektroninių ryšių priemonėmis elektronine forma. Tiekėjo prašymai, nurodyti šio Aprašo 8 ir 22 punktuose, turi būti pasirašyti saugiu elektroniniu parašu.
. Tiekėjas, nesutinkantis su Centro pagal šį Aprašą atliktais veiksmais, ne vėliau kaip per 1 (vieną) mėnesį po konkretaus veiksmo atlikimo turi teisę pateikti skundą administraciniam teismui Lietuvos Respublikos administracinių bylų teisenos įstatymo nustatyta tvarka. 
______________________

Geriamojo vandens saugos išlygų taikymo tvarkos aprašo  priedas




. 

. Dokumentai, įrodantys, kad tenkinama bent viena Įstatymo 5 straipsnyje nurodyta sąlyga leisti taikyti pirmąją išlygą. Įrodymais laikomi oficialūs savivaldybių vykdomųjų institucijų arba kitų institucijų, įstaigų, kompetentingų konstatuoti Įstatymo 5 straipsnyje nurodytų sąlygų buvimo faktą, dokumentai.
. Rodiklio ankstesnės stebėsenos per ne ilgiau kaip 3 (trejus) metus rezultatai (tyrimų skaičius, rodiklio mažiausia ir didžiausia vertės bei mediana) ir stebėsenos rezultatais pagrįsta siūloma didžiausia leidžiama rodiklio vertė išlygos taikymo laikotarpiu.
. Gręžinio numeris, adresas, vidutiniškai per dieną iš gręžinio tiekiamo geriamojo vandens kiekis ir geografinė teritorija, kuriai iš gręžinio tiekiamas geriamasis vanduo.
. Geografinės teritorijos, kuriai iš gręžinio tiekiamas geriamasis vanduo, gyventojų skaičius ir jo pokyčio prognozė išlygos taikymo laikotarpiu.
. Asmens sveikatos priežiūros įstaigų, socialinės globos ir rūpybos įstaigų, ikimokyklinio ugdymo įstaigų, laikino apgyvendinimo paslaugas teikiančių subjektų, kuriems iš gręžinio tiekiamas geriamasis vanduo, pavadinimai ir adresai; maisto tvarkymo subjektų, vykdančių viešojo maitinimo ir maisto gamybos veiklas, kuriems iš gręžinio tiekiamas geriamasis vanduo, sąrašas, suderintas su Valstybine maisto ir veterinarijos tarnyba, ir poveikio kiekvienam maisto tvarkymo subjektui tikimybės vertinimas; šių įstaigų pokyčių planai išlygos taikymo laikotarpiu, jeigu jie oficialiai patvirtinti iki prašymo leisti taikyti išlygą pateikimo.
. Rodiklio stebėsenos planas išlygos taikymo laikotarpiu.
. Taisomųjų priemonių kalendorinis planas, plane numatytų priemonių įgyvendinimo finansavimo informacija, šių priemonių vykdymo kontrolės tvarka ir taisomųjų priemonių planu pagrįsta išlygos taikymo siūloma trukmė.
. Gyventojų, asmens sveikatos priežiūros įstaigų, socialinės globos ir rūpybos įstaigų, ikimokyklinio ugdymo įstaigų, laikino apgyvendinimo paslaugas teikiančių subjektų, maisto tvarkymo subjektų, kuriems iš gręžinio tiekiamas geriamasis vanduo, informavimo apie taikomą išlygą ir rekomendacijų dėl pavojaus sveikatai prevencijos būdų teikimo planas. 

. 

. Dokumentai, įrodantys, kad tenkinama bent viena Įstatymo 5 straipsnyje nurodyta sąlyga leisti taikyti antrąją išlygą. Įrodymais laikomi oficialūs savivaldybių vykdomųjų institucijų arba kitų institucijų, įstaigų, kompetentingų konstatuoti Įstatymo 5 straipsnyje nurodytų sąlygų buvimo faktą, dokumentai.
. Dokumentai, nurodyti kartu su prašymu išduoti leidimą taikyti pirmąją išlygą pateikiamų dokumentų sąrašo 2–8 punktuose. Taisomųjų priemonių plane turi būti numatytos papildomos priemonės, skirtos ištaisyti pirmosios išlygos galiojimo laikotarpiu paaiškėjusius trūkumus, dėl kurių rodiklis viršijo ribinę vertę pasibaigus Leidimo taikyti pirmąją išlygą laikotarpiui. 
. Dokumentai, įrodantys, kad pirmosios išlygos taikymo metu taisomųjų priemonių planas buvo neįvykdytas dėl objektyvių priežasčių. Įrodymais laikomi oficialūs savivaldybių vykdomųjų institucijų arba kitų institucijų, įstaigų, kompetentingų konstatuoti atitinkamų aplinkybių buvimo faktą, dokumentai. 



. 

. Dokumentai, įrodantys, kad tenkinama bent viena Įstatymo 5 straipsnyje nurodyta sąlyga išduoti leidimą taikyti trumpalaikę išlygą. Įrodymais laikomi oficialūs savivaldybių institucijų arba kitų institucijų, įstaigų, kompetentingų konstatuoti Įstatymo 5 straipsnyje nurodytų sąlygų buvimo faktą, dokumentai.
. Taisomųjų priemonių plano santrauka arba aprašymas ir juo pagrįsta išlygos taikymo siūloma trukmė.
. Ne mažiau kaip dviejų rodiklio tyrimų (jei tyrimai buvo atliekami) rezultatai per 6 (šešis) mėnesius iki prašymo išduoti leidimą taikyti trumpalaikę išlygą pateikimo dienos ir jais pagrįsta siūloma didžiausia leistina rodiklio vertė trumpalaikės išlygos taikymo laikotarpiu.
. Gręžinio numeris, adresas, vidutiniškai per dieną iš gręžinio tiekiamo geriamojo vandens kiekis, geografinė teritorija, kuriai iš gręžinio tiekiamas geriamasis vanduo, ir tos teritorijos gyventojų skaičius.

. 

Kai šiame priede nurodyti dokumentai ir informacija paskelbta viešai, Tiekėjas vietoj šių dokumentų ir informacijos gali pateikti jų nuorodą.

______________________


Geriamojo vandens saugos išlygų taikymo tvarkos aprašo 2 priedas

(Nacionalinio visuomenės sveikatos centro leidimo taikyti išlygą forma)

NACIONALINIS VISUOMENĖS SVEIKATOS CENTRAS PRIE SVEIKATOS
APSAUGOS MINISTERIJOS

LEIDIMAS TAIKYTI                                           IŠLYGĄ
(pirmąją, antrąją, trumpalaikę)

_______________  Nr. ________________
(data)
________________
(sudarymo vieta)


1. Vandens tiekimo objekto geografinė teritorija:
2. Rodiklio pavadinimas: 
3. Rodiklio ankstesnės stebėsenos rezultatai:
4. Didžiausia leidžiamoji išlygos taikymo rodiklio vertė: 
5. Per dieną tiekiamo geriamojo vandens kiekis (m3): 
6. Susiję gyventojai / įstaigos / ūkio subjektai: 	6.1. gyventojų, kuriems tiekiamas geriamasis vanduo pagal šią išlygą, skaičius:	6.2. asmens sveikatos priežiūros įstaigų, socialinės globos ir rūpybos įstaigų, ikimokyklinio ugdymo įstaigų, laikino apgyvendinimo paslaugas teikiančių subjektų, kuriems tiekiamas geriamasis vanduo pagal šią išlygą, pavadinimai ir adresai:
7. Maisto tvarkymo subjektų, vykdančių viešojo maitinimo ir maisto gamybos veiklas, kuriems tiekiamas geriamasis vanduo pagal šią išlygą, sąrašas, suderintas su Valstybine maisto ir veterinarijos tarnyba, ir poveikio kiekvienam maisto tvarkymo subjektui tikimybė:
8. Rodiklio stebėsenos planas:
9. Taisomųjų veiksmų plano santrauka, įskaitant darbų tvarkaraštį, išlaidų sąmatą ir nuostatas, kurias reikia peržiūrėti:
10. Gyventojų, įstaigų, ūkio subjektų informavimo ir konsultavimo planas:
11. Išlygos taikymo motyvai:
12. Išlygos taikymo trukmė:
1 pastaba. Leidime taikyti trumpalaikę išlygą 6.2 papunktis, 7–8 punktai nepildomi; 9 punkte nurodoma taisomųjų priemonių plano santrauka arba aprašymas; 10 punkte, kai reikia, nurodomas gyventojų informavimo planas.	2 pastaba. Leidimo 3 punkte, 6.2 papunktyje, 7–10 punktuose nurodyta informacija gali būti pateikta Leidimo prieduose (tokiu atveju atitinkamame punkte nurodoma, kad informacija pateikta Leidimo priede).   

______________________

Geriamojo vandens saugos išlygų taikymo tvarkos aprašo  priedas




Rodiklio vertės viršijimas ne ilgesnį kaip 30 (trisdešimties) dienų laikotarpį dėl poveikio sveikatai laikomas nereikšmingu, kai tenkinama bent viena iš šių sąlygų:
. neviršijama Pasaulio sveikatos organizacijos nustatyta rekomenduojama vertė, jeigu tokia rekomenduojama vertė nustatyta;
. neviršijama Ekonominio bendradarbiavimo ir plėtros organizacijos nustatyta rekomenduojama vertė, jeigu tokia rekomenduojama vertė nustatyta;
. neviršijama Europos Sąjungos valstybės narės arba Ekonominio bendradarbiavimo ir plėtros organizacijos valstybės patvirtinta ribinė vertė, jeigu tos valstybės gyventojų per dieną išgeriamo viešai tiekiamo geriamojo vandens kiekis panašus į Lietuvos Respublikos gyventojų (ne mažesnis);
. rodiklis viršija ribinę vertę ne daugiau kaip 10 procentų, išskyrus atvejus, kai medicinos mokslo literatūroje paskelbtų tyrimų duomenys rodo, kad pavojų sveikatai per trumpą laiką (1–2 mėnesius) gali sukelti mažesnis kaip 10 procentų rodiklio ribinės vertės viršijimas;
. kai netenkinama nė viena iš šio priedo 1–4 punktuose nurodytų sąlygų, bet medicinos mokslo literatūroje paskelbtų epidemiologinių tyrimų duomenys, atsižvelgus į tirtos populiacijos ir Lietuvos Respublikos populiacijos palyginamumą, įrodo, kad trumpalaikis (iki 30 dienų) rodiklio ribinės vertės viršijimas tokiu, kaip konkrečiu atveju Lietuvos Respublikoje, arba didesniu dydžiu nekelia pavojaus sveikatai, ir nėra klinikinių duomenų, rodančių poūmio apsinuodijimo galimybę. 

______________________

